Diari Oficial de la Generalitat Valenciana


Sumari del DOGV 4087, del 17-09-2001 (2001/8994)

RESOLUCIÓ de 3 de setembre de 2001 de la Universitat Politècnica de València, per la qual es convoca el curs específic de formació establit en la disposició addicional vuitena del Text Refós de la Llei de la Funció Pública Valenciana.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4087

Data del DOGV
:   17-09-2001

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2001/8994


Data del document
:   03-09-2001

Organisme emissor
:   Universitat Politècnica de València

Tipus de document
:   Resolució

Descriptors 

:   * formació en el lloc de treball
    * reciclatge professional
    * promoció professional
    * universitat
    * concurs administratiu

RESOLUCIÓ de 3 de setembre de 2001 de la Universitat Politècnica de València, per la qual es convoca el curs específic de formació establit en la disposició addicional vuitena del Text Refós de la Llei de la Funció Pública Valenciana. [2001/M8994]
  
La disposició addicional vuitena del Text Refós de la Llei de Funció Pública Valenciana recull la possibilitat d'accedir al grup C a partir del grup D per a aquells funcionaris que manquen de la titulació corresponent, tinguen entre cinc i deu anys d'antiguitat i superen un curs de formació a què hauran d'accedir per criteris objectius.
  
El fet que resulte aconsellable que puguen accedir el màxim nombre d'interessats que complisquen els requisits en el menor temps possible fa necessària una coordinació dels cursos de formació que assegure una qualitat uniforme en la formació.
  
Per tot l'anterior, i fent ús de les atribucions que confereix a aquest rectorat l'article 48 del Decret 145/1985, de 20 de setembre (DOGV número 291, de 30 de setembre de 1985, i DOGV número 295, de 14 d'octubre de 1985; rectificat d'acord amb el DOGV número 372, de 5 de maig de 1986), pel qual es van aprovar els Estatuts de la Universitat Politècnica de València, resol:
  
Primer
  
Convocar el curs a què es refereix la disposició addicional vuitena del Text Refós de la Llei de la Funció Pública Valenciana, per a aquells funcionaris de carrera del grup D, sector d'administració general de la Universitat Politècnica de València, que no estiguen en possessió de la titulació mínima exigida en l'article 4 del Text Refós de la Llei de la Funció Pública Valenciana i tinguen cinc anys d'antiguitat al servei de l'administració pública.
  
Segon
  
Els que vulguen prendre part en aquest curs específic de formació, i complisquen els requisits establits en el punt 1 de la present resolució, hauran de fer-ho constar mitjançant sol·licitud segons el model de l'annex I, que serà facilitada per l'Institut de Formació per a l'Administració i Serveis Universitaris d'aquesta Universitat Politècnica de València.
  
Les sol·licituds es dirigiran al Rectorat de la Universitat Politècnica de València, en el termini de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. Es presentaran en el Registre General de la Universitat Politècnica de València o en qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; no es computarà el mes d'agost de 2001, en haver sigut declarat inhàbil per Resolució d'aquest rectorat de 21 de juny de 2001 (DOGV número 4.035, de 4 de juliol de 2001).
  
Tercer
  
El curs tindrà una duració de 48 hores i es desenvoluparà d'acord amb el programa que figura en l'annex II. Cada àrea de coneixement tindrà la següent distribució horària:
  
Àrea Hores Temes
  
Organització Universitària 8 4
  
Dret Administratiu 8 4
  
Gestió Economicofinancera 16 6
  
Recursos Humans 16 8
  
Total 48 22
  
Quart
  
Els que pretenguen obtenir el corresponent certificat d'aprofitament, hauran d'assistir a un mínim de 39 hores (80% del curs) i superar una prova específica composta de 30 preguntes relatives al programa, cada una d'aquestes amb quatre possibles respostes de les quals només una serà la correcta. Serà necessari que el nombre de respostes correctament elegides siga almenys de 15 (50%); no es valoraran negativament les respostes errònies.
  
Els que no superen aquesta prova podran participar excepcionalment en un segon curs.
  
Per a la realització d'aquesta prova, que se celebrarà entre els 20 i 30 dies naturals després de l'acabament del curs, el Rectorat nomenarà una comissió per a la qualificació de la prova, composta per un president i tres vocals; un d'ells actuarà com a secretari i un d'aquests membres serà designat per la Junta de Personal d'Administració i Serveis entre el personal funcionari de carrera pertanyent com a mínim al grup C, sector d'administració general d'aquesta Universitat Politècnica de València.
  
Cinqué
  
Realitzada la corresponent prova, el president de la comissió trametrà la relació d'aquells que l'hagen superada al rectorat, a l'efecte de l'expedició del corresponent certificat d'aprofitament, en el qual es farà constar que s'expedeix únicament a l'efecte previst en la disposició addicional vuitena del Text Refós de la Llei de la Funció Pública Valenciana.
  
València, 3 de setembre de 2001.- El rector de la Universitat Politècnica de València: Justo Nieto Nieto.
  
ANNEX I
  
Sol·licitud de participació en el curs específic de formació establit en la disposició addicional vuitena del Text Refós de la Llei de la Funció Pública Valenciana, convocat per Resolució de 3 de setembre de 2001
  
Cognoms \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Nom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DNI \_\_\_\_\_\_\_\_\_\_\_\_\_\_\_\_
  
Centre de treball \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Lloc de treball que ocupeu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Telèfon \_\_\_\_\_\_\_\_ Fax \_\_\_\_\_\_\_\_\_\_\_ E-Mail \_\_\_\_\_\_\_\_\_\_\_\_\_\_
  
València, \_\_\_\_\_ d \_\_\_\_\_\_\_\_\_\_\_\_\_\_\_\_\_\_ de 2001
  
Firma de la persona sol·licitant
  
RECTORAT DE LA UNIVERSITAT POLITÈCNICA DE VALÈNCIA
  
ANNEX II
  
Programa del temari
  
Bloc 1: Organització Universitària
  
1. Les estructures del sistema educatiu en la Llei de Reforma Universitària.
  
2. Les universitats: la seua naturalesa jurídica. Els Estatuts de les universitats. Òrgans de govern de les universitats. Especial referència als Estatuts de la Universitat Politècnica de València i la seua organització acadèmica.
  
3. Règim d'ingrés en centres universitaris. Els títols universitaris de primer, segon i tercer cicle. Títols propis de les universitats públiques.
  
4. Regulació del règim de beques i ajuda a l'estudi, en l'àmbit del MEC i a la Comunitat Autònoma Valenciana. Beques corresponents a programes de mobilitat d'estudiants i de professorat.
  
Bloc 2: Dret Administratiu General
  
5. Les fonts del dret administratiu. La jerarquia de les fonts. La Constitució. La llei. Disposicions normatives amb força de llei. El Reglament.
  
6. L'acte administratiu: concepte, classes i elements. Eficàcia i validesa dels actes administratius. Motivació i notificació: revisió, anul·lació i revocació. El principi de legalitat en l'actuació administrativa.
  
7. El procediment administratiu com a garantia formal. La Llei de Règim Jurídic de les Administracions Públiques i del Procediment Administratiu Comú: contingut i àmbit d'aplicació. Iniciació, ordenació, instrucció i terminació del procediment administratiu. La interacció dels tràmits de gestió pressupostària en el procediment administratiu.
  
8. Els recursos administratius: concepte i classes. Les reclamacions prèvies a la via judicial, civil i laboral.
  
Bloc 3: Gestió Economicoadministrativa
  
9. El pressupost de la Universitat Politècnica de València. Característiques i estructura del pressupost. Execució i liquidació del pressupost. Modificacions de crèdits, classes, òrgans competents.
  
10. Gestió de la despesa i ordenació del pagament; òrgans competents. Fases del procediment. Documents comptables que intervenen en l'execució de les despeses i dels pagaments.
  
11. Gestió dels ingressos. Fases del procediment. Documents comptables que intervenen en l'execució dels ingressos.
  
12. Pagaments per exercicis tancats. Bestretes de caixa fixa. Pagaments a justificar. Justificació de lliuraments.
  
13. Procediment de gestió per a despeses menors i despeses ordinàries en la compra dels béns corrents i d'inversions.
  
14. Els contractes administratius. Contracte d'obra. Contracte de subministrament. Contracte de gestió de serveis públics. Contracte de consultoria i assistència, serveis i treballs específics i concrets no habituals.
  
Bloc 4: Administració de Recursos Humans
  
15. El personal al servei de les administracions públiques. Normativa bàsica sobre el personal d'administració i serveis: funcionaris i laborals.
  
16. La Llei de la Funció Pública Valenciana i normativa complementària.
  
17. El personal laboral al servei de la Universitat Politècnica de València. Conveni col·lectiu.
  
18. La Llei d'Incompatibilitats i normativa de desenvolupament.
  
19. El sistema retributiu del personal funcionari i laboral de la Universitat Politècnica de València. El règim de Seguretat Social: funcionari i personal.
  
20. El règim del professorat universitari, categories acadèmiques, selecció, drets i obligacions.
  
21. La llibertat sindical i els òrgans de representació del personal laboral i funcionari.